སྤྱིར་བཏང་གཞན་སྟོང་བགྲོ་གླེང་ཆེན་མོའི་སྐབས་སུ་བློ་རྟགས་བསྡུས་གསུམ་ལ་རྩོད་རྒྱུགས་ལས་དམ་བཅའ་མེད་ལ།གཞུང་ཆེན་དབུ་ཕར་མཛོད་འདུལ་བཞི་ལ་དམ་བཅའ་ལས་རྩོད་རྒྱུད་མེད་མོད།གཞན་སྟོང་བགྲོ་གླེང་ཐེངས་བཅུ་གཉིས་པའི་སྐབས་ནས་བཟུང་།བགྲོ་གླེང་གཙོ་བོ་མདོ་ཕྱོགས་ནས་ཀུན་མཁྱེན་དོལ་པོ་སངས་རྒྱས་ཀྱིས་མཛད་པའི་དབུ་མ་རི་ཆོས་ངེས་དོན་རྒྱ་མཚོ་ཞེས་བྱ་བ་མཐར་ཐུག་ཐུན་མོང་མ་ཡིན་པའི་མན་ངག་སྟེ།ཡོངས་གྲགས་སུ་ཇོ་ནང་རི་ཆོས་ཞེས་གྲགས་པ་དེ་ཉིད་གཙོ་བོར་བྱས་ཏེ་གཞན་སྟོང་དབུ་མའི་སྐོར་ལ་བགྲོ་གླེང་མཐིལ་ཕྱིན་བྱེད་རྒྱུ་གཏན་འཁེལ་མཛད་ཐོགལོ་དེར་དེའི་གཞིའི་རྣམ་གཞག་གི་སྐོར་ལ་བགྲོ་གླེང་ཕུལ་ཕྱིན་མཛད་ཅིང་།ད་ལོར་ལམ་གྱི་རྣམ་བཞག་གི་སྐོར་ལ་བགྲོ་གླེང་གནང་བཞིན་ཡོད་ལ།ལོ་རྗེས་མར་འབྲས་བུའི་རྣམ་གཞག་གི་སྐོར་ལ་བགྲོ་གླེང་གནང་འཆར་ཡོད།